ড. সৈয়দ মোহাম্মদ শাহেদ প্রায় আট বছর ধরে নিরবচ্ছিন্নভাবে সচেষ্ট ছিলেন নতুন চর্যাপদ সংগ্রহ, সেগুলোর পাঠ ও পাঠান্তর নির্ণয় এবং সম্পাদনা ও চর্যাপদ-সংক্রান্ত সমস্তকাজ পর্যালোচনায়। তাঁরই অসামান্য ফসল নতুন চর্যাপদ নামের এই মহাগ্রন্থ। সুনীতিকুমার চট্টোপাধ্যায় ওরিজিন অ্যান্ড ডেভেলপমেন্ট অব বেঙ্গলি ল্যাংগুয়েজ প্রণয়নে এবং মুহম্মদ শহীদুলস্নাহ বাংলাদেশের আঞ্চলিক ভাষার অভিধান সম্পাদনায় যে-ধরনের নিষ্ঠার পরিচয় দিয়েছেন ড. শাহেদের নতুন চর্যাপদ সেগুলোর সঙ্গে তুলনীয়। আশা করি, ড. শাহেদ তাঁদের মতোই স্মরণীয় হয়ে থাকবেন এ-অসাধারণ কাজের জন্য। চর্যাপদ সংগ্রহ, সংকলন, সম্পাদনা ও গবেষণার ক্ষেত্রে তাঁর জ্ঞানগর্ভ ও শ্রমঘন এ-কাজ যে মাইলফলক হয়ে থাকবে তাতে সন্দেহ নেই।